Nos, officialis curie Bisuntine, notum facimus... quod... Poncia, Alix, Mora et Huideleta, sorores, filie quondam Haymonis, dicti Plumete, de Mellant, domicelli, vendiderunt et tradiderunt, quittaverunt im perpetuum et deliberaverunt, pro se et suis, Johanni de Cabilone, domino de Salinis, quicquid dicte sorores conjunctim et divisim habent seu habere possunt aut debent quoquomodo et quacumque de causa, in rebus inferius annotatis, videlicet [in] uno jornali terre sito in loco qui dicitur Guedenchoy, juxta pratum dicti Mellant, ex una parte, et terram Frerici, ex altera; item, in quatuor jornalibus terre sitis in loco qui dicitur Passour dou Chois, juxta terram curati de Mellant, ex una parte, et campum dicti Baut, ex altera; item, in duobus jornalibus terre sitis juxta terram domini Odonis d’Esterno, militis, ex una parte, et terram dicti Putet, ex altera; item, in uno jornali terre sito in loco qui dicitur Perrier Esant, juxta terram Frerici, ex una parte, et terram dicti Barbier, ex altera; item, in duobus jornalibus terre sitis in Laite, juxta terram Vuillelmi Bullin; item, in uno jornali terre sito es Longes Pieces, juxta terram Petri de Mellant, ex una parte, et terram Morelli, ex altera; item, in una pecia terre sita en Asonville, juxta pratum Frederici; item, in una pecia terre sita en Cognu, juxta campum Stephani, dicti Fornier, ex una parte, et terram Stephani, filii Barri, ex altera; item, in una pecia terre sita ou Rocheroy, juxta le Rocheroy; item, in una pecia terre sita in loco qui dicitur Oies à Conte; item, in una pecia terre sita en Raes, juxta terram Sancti, ex una parte, et terram Clementis, ex altera; item, in duobus jornalibus terre sitis à Jonface, juxta terram dicti Damnay; item, in duobus jornalibus terre sitis in Campo Renerii, juxta terram dicti Mellant, ex una parte, et terram Bisoncii, ex altera; item, in uno jornali terre sito en Essascen, quod partitur terre domini Odonis d’Esterno, militis; item, in uno casali sito juxta casale Petri, filii Grasbet, ex una parte, et juxta casale filiorum dicti Communal, ex altera; et in pratis ad tres carrucatas feni, quorum unum situm est juxta pratum Poncete de Vax, ex una parte, et pratum Johannis, dicti de Kercu, ex altera; alium pratum situm est es Espenunz, juxta pratum Stephani, dicti de Fertens; tercium pratum situm est in Planchis retro villam; que omnia sita sunt in finagio et villa de Mellant et sunt de hereditate domini Haymonis, patris quondam dictarum sororum, ut asserunt dicte sorores coram nobis, et omnia sunt de feodo, omnia et singula predicta, dicti Johannis de Cabilone. Hanc autem vendicionem fecerunt dicte sorores dicto Johanni de Cabilone pro precio quindecim librarum stephanensium, quam pecunie summam dicte sorores confesse sunt in jure coram nobis se habuisse et recepisse integre a dicto Johanne de Cabilone in pecunia numerata. De predictis autem omnibus et singulis dicte sorores se devestierunt et dictum Johannem investierunt de eisdem per tradicionem presentium litterarum promiseruntque... In cujus rei testimonium, ad preces et requisitionem dictarum sororum, sigillum curie Bisuntine presentibus litteris duximus apponendum. Datum XI kalendas novembris, anno Domini Mº ducentesimo octogesimo secundo.